Hanų dinastija
Han dinastija (tradiciniai rašmenys: 漢朝; supaprastinti rašmenys: 汉朝; pinyin: Hàn cháo) – Kinijos imperatorių dinastija, valdžiusi 206 m. pr. m. e. – 220 m., po Čin dinastijos. Tradiciškai Han periodas laikomas vienu svarbiausių klestėjimo laikotarpių Kinijos istorijoje. Iki šiol etniniai kinai save vadina „haniais“. Han dinastija skirstoma į du periodus: Vakarų Han (206 m. pr. m. e. – 9 m.) Rytų Han (25 – 220 m.) 9–25 m. valdė uzurpatorius Vang Mang (Wang Mang).